የኢትዮጵያ አየር መንገድ ወደ ሃርጌሳ በረራ ጀመረ
አዲስ አበባ፤ ነሐሴ 28/2005 (ዋኢማ) – የኢትዮጵያ አየር መንገድ ወደ ሶማሊያ ላንድ ሃርጌሳ በ737 ቦይንግ አውሮፕላን አዲስ በተከፈተው ኢጋላ ዓለም አቀፍ አውሮፕላን ማረፊያ ትላንት ነሐሴ 26 ቀን 2005 ዓ.ም በረራ አካሂዷል፡፡አየር መንገዱ ዓለም አቀፍ የበረራ መዳረሻዎቹን ቁጥር ለማሳደግ የሃርጌሳው በረራ አንዱ አጋዥ እንደሆነ ነው የተገለጸው፡፡የሶማሌ ላንድ የአቬየሽን ሚኒስትር ሞሃመድ ሃሺ አብዲ አዲስ የተጀመረው የበረራ መስመር በሁለቱ የምስራቅ አፍሪካ ሃገራ መካከል የንግድ ግነኙነታቸውን ያጠናክረዋል ብለዋል፡፡የኢጋላ ዓለም አቀፍ አውሮፕላን ማረፊያ ለአንድ ዓመት ያህል አስፈላጊ ዝግጅቶችና ማሻሻያዎች ሁሉ ከተደረጉለት በኋላ ከሣምንት በፊት ነው በይፋ የተከፈተው፡፡ በ1980ዎቹ የሶማሊያ የርስ በርስ ግጭት ጊዜ አየር መንገዱ ከፍተኛ ጉዳት የደረሰበት ቢሆንም ላለፉት ዓመታት የማሻሻያ ሥራዎች ተሰርተውለታል፡፡ እንደ ኢሬቴድ ዘገባ 1960ዎቹ የሶማሊያ ጠቅላይ ሚኒስትር ለነበሩት ሙሃመድ ሃጂ ኢብራሂም ኢጋል ማስታወሻ እንዲሆንም አየር መንገዱ ኢጋል ዓለም አቀፍ አውሮፕላን ማረፊያ እንደተባለ ነው የተገለጸው፡፡